laion/Wikipedia-Exotic huggingface dataset:
გრივნა

გრივნა, ასევე ჰრივნა (უკრ. гривня) — უკრაინის ეროვნული ფულის ერთეულია 1996 წლიდან. მან შეცვალა კარბოვანეცი, დროებითი ფულის ერთეული, რომელიც შემოღებულ იქნა საბჭოთა კავშირის დაშლის შემდეგ (კარბოვანეცი რუბლის ეკვივალენტია უკრაინულ ენაზე). ერთი გრივნა 100.000 კარბოვანცს უდრიდა. გრივნა იყოფა 100 კოპიიკად. გრივნას სიმბოლოა უკრაინული ასო ჰე-ს კურსივი, ორმაგი ჰორიზონტალური ხაზით, რაც სტაბილურობის ნიშნავს. გრივნას აბრევიატურაა „გრნ“ (грн., hrn). ISO 4217-ის მიხედვით გრივნას სავალუტო კოდია UAH ან 980. გრივნას სიმბოლოს სპეციფიკური დიზაინი 2003 წელს უკრაინის ეროვნული ბანკის მიერ გამოცხადებული კონკურსის შედეგად შეირჩა. 2006 წლის 21 თებერვალს გრივნას კურსი იყო 5.05 გრივნა 1 დოლართან ან 6.01253 გრივნა 1 ევროსთან, უკრაინის ეროვნული ბანკის ოფიციალური მონაცემებით. ვიკისაწყობში არის გვერდი თემაზე: გრივნა History of Hryvnia დაარქივებული 2006-08-13 საიტზე Wayback Machine. National Bank of Ukraine announcement of Hryvnia Sign დაარქივებული 2007-03-10 საიტზე Wayback Machine. (უკრაინული) Proposed symbols for hryvnia during design competition დაარქივებული 2007-09-30 საიტზე Wayback Machine. (უკრაინული) Pictures of hryvnia bills introduced in 1997 The first Ukrainian Money (1917-1922) ↑ დაარქივებული ასლი. დაარქივებულია ორიგინალიდან — 2011-09-27. ციტირების თარიღი: 2014-12-22.
არდეში (მდინარე)

არდეში (ფრანგ. Ardèche) – მდინარე საფრანგეთის ცენტრალური ნაწილის სამხრეთში. არდეში წარმოადგენს მდინარე რონის მარჯვენა შენაკადებიდან ერთ-ერთს. სათავე მდებარეობს ცენტრალური მასივის ტერიტორიაზე.
არდეშის დეპარტამენტი

არდეში — დეპარტამენტი საფრანგეთის დასავლეთ ნაწილში, რონა-ალპებში. არდეში არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. არდეშის ფართობია 5529 კმ². 1999 წლის მონაცემებით დეპარტამენტის მოსახლეობა 286,023 ადამიანს შეადგენს და მას 76-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 52 ადამიანს. აქ ყველაზე გავრცელებული ენაა ფრანგული. არდეშის მმართველია პასკალ ტერასი. ვიკისაწყობში არის გვერდი თემაზე: არდეშის დეპარტამენტი Pictures დაარქივებული 2015-03-22 საიტზე Wayback Machine. (ფრანგული) Prefecture website დაარქივებული 2004-12-17 საიტზე Wayback Machine. (ფრანგული) General Council website
დმანისის მუნიციპალიტეტის გერბი

დმანისის მუნიციპალიტეტის გერბი — დმანისის მუნიციპალიტეტის სახელმწიფო სიმბოლო დროშასთან ერთად. მიღებულია დმანისის მუნიციპალიტეტის საკრებულოს მიერ. გერბის ფარის მეწამულ ველზე ოქროს ლეოპარდი, რომელსაც უპყრია ოქროს შუბი ვერცხლის ბაშელიერით; ბაშელიერზე ტართან ახლოს გამოსახულია მეწამული ჯვარი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭე. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „დმანისი“. დმანისის მუნიციპალიტეტის დროშა და გერბი[მკვდარი ბმული]
დმანისის მუნიციპალიტეტის დროშა

დმანისის მუნიციპალიტეტის დროშა — დმანისის მუნიციპალიტეტის სახელმწიფო სიმბოლო გერბთან ერთად. მიღებულია დმანისის მუნიციპალიტეტის საკრებულოს მიერ. დმანისის დროშის ველი გადაკვეთილია ორ არათანაბარ ნაწილად. პირველი ნაწილი - მეწამულ ველზე ოქროს ლეოპარდი, რომელსც უპყრია ოქროს შუბი. მეორე ნაწილი - ვერცხლის (თეთრ) ველზე მეწამული ჯვარი. პირველ ნაწილს უჭირავს დროშის სიმაღლის 2/3. მეორე ნაწილს - დროშის სიმაღლის 1/3. დმანისის დროშის პროპორცია არის 2:3. დმანისის მუნიციპალიტეტის დროშა და გერბი[მკვდარი ბმული]
სტენლი (ტასმანია)

სტენლი (ინგლ. Stanley) — ქალაქი ავსტრალიაში, ტასმანიის შტატის ჩრდილო-დასავლეთ სანაპიროზე. 2006 წლის მონაცემებით ქალაქის მოსახლეობის რაოდენობა შეადგენს 458 ადამიანს. Early map of Stanley at National Library of Australia[მკვდარი ბმული]
საფრანგეთის გვიანა

საფრანგეთის გვიანა (ფრანგ. Guyane) — საფრანგეთის ზღვისიქითა დეპარტამენტი სამხრეთ ამერიკის ჩრდილო-აღმოსავლეთ ნაწილში, კარიბის ზღვასთან. მთავარი სტატია: საფრანგეთის გვიანის გეოგრაფია. საფრანგეთის ზღვისიქითა დეპარტამენტი სამხრეთი ამერიკის ჩრდილო-აღმოსავლეთ ნაწილში, კარიბის ზღვის და ატლანტის ოკეანის სანაპიროებზე. სამხრეთიდან ესაზღვრება ბრაზილია, დასავლეთიდან სურინამი. ფართობი — 83 856 კმ². მოსახლეობა 286 618 კაცი (2021 წელი) სახმელეთო საზღვრის სიგრძეა — 1183 კმ, აქედან: ბრაზილიასთან — 673 კმ, სურინამთან — 510 კმ. ქვეყნის უმაღლესი მწვერვალია — ბელვიუ დე ლინინი 851 მ. საფრანგეთის გვიანა იყოფა 3 ოლქად, 19 კანტონად და 22 კომუნად: ↑ Décret n° 2023-1256 du 26 décembre 2023 authentifiant les chiffres des populations de métropole, des départements d'outre-mer de la Guadeloupe, de la Guyane, de la Martinique et de La Réunion, et des collectivités de Saint-Barthélemy, de Saint-Martin, et de Saint-Pierre-et-Miquelon fr. Government of France. ციტირების თარიღი: 2023-12-27
ვიქტორ იუშჩენკო

ვიქტორ ანდრეის ძე იუშჩენკო (იუშენკო) (უკრ. Віктор Андрійович Ющенко; დ. 23 თებერვალი, 1954) — უკრაინელი პოლიტიკოსი, უკრაინის პრეზიდენტი 2005–2010 წლებში. უკრაინის პოლიტიკური კოალიციის „ნაშა უკრაინას“ ლიდერი, მთავარი ოპოზიციური კანდიდატი იყო 2004 წლის ოქტომბერ-ნოემბრის უკრაინის საპრეზიდენტო არჩევნებში. უკრაინის ცენტრალურმა საარჩევნო კომისიამ 2004 წლის 26 დეკემბერს გამართულ არჩევნების მეორ ტურში იუშჩენკო გამარჯვებულად გამოაცხადა ხმების 52%-ით 44%-ის წინააღმდეგ (გაუსწრო რა ვიქტორ იანუკოვიჩს). პოპულარული საპროტესტო მოძრაობა, რომელმაც ის მთავრობის სათავეში მოიყვანა დღეს ცნობილია, როგორც „ნარინჯისფერი რევოლუცია“. იუშენკო 1993-1999 წლებში იყო ქვეყნის ეროვნული ბანკის თავმჯდომარე, ხოლო 1999-2001 წლებში – უკრაინის პრემიერ-მინისტრი. ვიქტორ იუშენკოს პირადი საიტი „ჩემი უკრაინა“ დაარქივებული 2006-04-24 საიტზე Wayback Machine. უკრაინის პრეზიდენტის ოფიციალური საიტი ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ https://www.jfklibrary.org/events-and-awards/profile-in-courage-award/award-recipients/viktor-yushchenko-2005 ↑ Matikkala A. Suomen Valkoisen Ruusun ja Suomen Leijonan ritarikunnat — Helsinki: Edita, 2017. — გვ. 499. — ISBN 978-951-37-7005-1 <a href="https://wikidata.org/wiki/Track:Q57510548"></a><a href="https://wikidata.org/wiki/Track:Q1757"></a><a href="https://wikidata.org/wiki/Track:Q113680680"></a><a href="https://wikidata.org/wiki/Track:Q113819755"></a>
კაცი რკინის ნიღაბში

კაცი რკინის ნიღაბში (ფრანგ. Homme au masque de fer; გ. 19 ნოემბერი, 1703) — ლუდოვიკო XIV-ის დროინდელი პატიმარი, რომელიც სხვადასხვა პერიოდში საფრანგეთის სხვადასხვა ციხეებში იხდიდა სასჯელს. მიუხედავად სახელისა, თავდაპირველად პატიმარი ატარებდა ხავერდოვან ნიღაბს, ხოლო რკინად იგი გვიანდელმა ლეგენდებმა გადააქციეს. პირველი ცნობები პატიმრის შესახებ გაჩნდა წიგნში „Mémoires secrets pour servir à l’histoire de Perse“ (ამსტერდამი, 1745-46 წლები), რომლის თანახმად კაცი რკინის ნიღაბში იყო ჰერცოგი ვერმანდუა, ლუდოვიკო XIV-ისა და ქალბატონ ლუიზა ლევალიერის ვაჟი, რომელმაც შეურაცხყო თავისი უფროსი ძმა, დოფინი და სამუდამო პატიმრობა მიიღო. ოფიციალური ვერსიით ვერმანუდა გარდაიცვალა ახალგაზრდობაში, 1683 წელს. პირველმა ადამიანმა, რომელმაც გააღვივა ინტერესი, იყო ვოლტერი თავის თხზულებაში „ლუი XIV-ის საუკუნე“ (1751). ზოგი ჰოლანდიელი ავტორი მიიჩნევდა, რომ კაცი რკინის ნიღაბში იყო ახალგაზრდა უცხოელი თავადი, ანა ავსტრიელის კამერგერი და ლუდოვიკო XIV-ის ნამდვილი შვილი. ამავდროულად არსებობს რამდენიმე სხვა ვერსიაც, როგორებიცაა — ლუდოიკო XIV-ის არაკანონიერი შვილი, ლუდოვიკო XIV-ის ტყუპისცალი და ავანტიურისტი მატიოლი. Ranke, «Französische Geschichte»; Topin, «L’homme au masque de fer» (П., 1869); Jung, «La vérité sur le masque de fer» (П., 1873).
იუნესკოს მსოფლიო მემკვიდრეობის ძეგლები იტალიაში

2018 წლის მონაცემებით იტალიაში იუნესკოს მსოფლიო მემკვიდრეობის 54 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1092 ძეგლია შეტანილი, მათ შორის 5  % იტალიის ძეგლებია. მათ შორის: 50 კულტურული ობიექტი 4 ბუნების ძეგლი ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 53ა 53ბ 53გ 54 იუნესკოს ოფიციალური საიტი. იტალიის კულტურული მემკვიდრეობის ძეგლების და კანდიდატების სია იტალიის კულტურული მემკვიდრეობის ძეგლების ვებ-გვერდების კატალოგი
თეოდორიხის მავზოლეუმი

თეოდორიხ დიდის მავზოლეუმი (იტალ. Mausoleo di Teodorico) — მავზოლეუმი ქალაქ რავენის გარეუბანში. აშენებული ოსტგუთების მეფე თეოდორიხის მიერ. გუთების ხუროთმოძღვრების ერთადერთი გადარჩენილი ძეგლი და ერთადერთი ჩვენამდე მოღწეული ბარბაროსების მეფის აკლდამა. 1996 წელს მავზოლეუმი რავენის სხვა ადრექრისტიანულ ძეგლებთან ერთად შეიტანეს იუნესკოს მსოფლიო მემკვიდრეობის სიაში. ამჟამად აქვს მუზეუმის სტატუსი. Revolving image of the upper floor დაარქივებული 2012-02-05 საიტზე Wayback Machine. Download a free paper model of Theoderic's Mausoleum (www.papermodel.cz)
ნიცა (საფეხბურთო კლუბი)

საფეხბურთო კლუბი ნიცა (ფრანგ. Olympique Gymnaste Club Nice Côte d'Azur), არის საფრანგეთის საფეხბურთო კლუბი ქალაქ ნიცადან, დაარსდა 1904 წელს. გამოდის საფრანგეთის უმაღლეს საფეხბურთო ჩემპიონატში. არის 4-გზის საფრანგეთის ჩემპიონი (1951, 1952, 1956, 1959) და 3-გზის საფრანგეთის თასის მფლობელი (1952, 1954, 1997). (ფრანგული) ოფიციალური საიტი (ფრანგული) ნიცას არაოფიციალური ფან-საიტი ნიცა Twitter-ზე
ბირთვული კვლევების ევროპული ორგანიზაცია

ბირთვული კვლევების ევროპული ორგანიზაცია - CERN (აკრონიმი ფრანგ. Conseil Européenne pour la Recherche Nucléaire) — მსოფლიოს უდიდესი ლაბორატორია ელემენტარული ნაწილაკების ფიზიკაში. ცენტრი განლაგებულია ქალაქ ჟენევის დასავლეთით, ნაწილობრივ შვეიცარიის და ნაწილობრივ საფრანგეთის ტერიტორიაზე. ორგანიზაცია ასევე ცნობილია, როგორც მსოფლიო აბლაბუდის დაბადების ადგილი. დაფუძნდა 1954 წლის 29 სექტემბერს წევრ ქვეყანათა ხელმოწერით. ბკეო-ს თავდაპირველად 12 წევრი ჰყავდა, რაც დღეისთვის 20-მდე გაიზარდა. მისი მთავარი ფუნქცია ბირთვული აქსელერეტორების მოწოდებაა მაღალი ენერგიის ფიზიკის კვლევებისთვის და უამრავი ცდასთვის, რომელიც აკეო-ს საერთაშორისო კოლაბორატორთა მიერ იქნა აშენებული საერთო გამოყენებისთვის. მთავარ ლაბორატორიაში მდებარეობს ვრცელი კომპიუტერული ცენტრი უძლიერესი მონაცემთა დამმუშავებელი მოწყობილობებით, რომელთა ძირითადი დანიშნულება ექსპერიმენტულ მონაცემთა ანალიზია; და ვინაიდან ეს ცენტრი მკვლევართა დიდი ქსელისთვის უნდა იყოს ხელმისაწვდომი, ის ისტორიულად იყო (და დღემდე რჩება) უდიდეს და უმთავრეს ქსელურ გამანაწილებლად. ამჟამად ბკეო-ში სრული დატვირთვით 3000-მდე თანამშრომელი მუშაობს. 6500-მდე მეცნიერი და ინჟინერი (500 უნივერსიტეტიდან და 80 ქვეყნიდან), მსოფლიოს ბირთვულ ფიზიკოსთა დაახ. ნახევარი, ბკეო-ში წარმოებულ ექსპერიმენტებზე მუშაობს. ლაბორატორიას ძლიერ გაუწია პოპულარიზაცია დენ ბრაუნის ბესტერლერმა რომანმა „ანგელოზები და დემონები“, რომლის პირველი თავი აქ თითქოსდა მომხდარ მოვლენებს ეძღვნება. მიკროკოსმოსის საგამოფენო ცენტრი ღიაა საზოგადოებისთვის, ასევე გიდის მეშვეობით შესაძლებელია ზოგიერთი მიმდინარე ცდას დათვალიერება. ოფიციალური საიტი Recruitment and training opportunities at CERN
კლერმონ-ფერანი

კლერმონ-ფერანი (ფრანგ. Clermont-Ferrand) — ქალაქი ოვერნის რეგიონში, ცენტრალურ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 140,700 (2006). სელფორდი, ინგლისი, დიდი ბრიტანეთი რეგენსბურგი, გერმანია (1969 წლიდან) გომელი, ბელარუსი ოვიედო, ესპანეთი ბრაგა, პორტუგალია ნორმანი, დიდი ბრიტანეთი ოიემი, გაბონი ვიკისაწყობში არის გვერდი თემაზე: კლერმონ-ფერანი ↑ 1.0 1.1 Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a>
პარიზის პანთეონი

პარიზის პანთეონი (ლათ. Pantheon, ბერძ. „ყველა ღმერთი“) — შენობა პარიზის ლათინურ კვარტალში, საფრანგეთი. თავდაპირველად აიგო როგორც წმინდა ჟენევიევის სახელობის ეკლესია, თუმცა მრავალჯერადი ცვლილებების შემდეგ, ამჟამად, ის ცნობილი ადამიანების დაკრძალვის ადგილია. შენობა ნეოკლასიციზმის ადრეული ნიმუშია. მისი ფასადი რომის პანთეონის მსგავსად არის შექმნილი. მეხუთე ოლქის მონტან სენ-ჟენევიევზე აგებული პანთეონი მთელ პარიზს გადაჰყურებს. მისი არქიტექტორის, ჟაკ-ჟერმენ სუფლოს ჩანაფიქრით შენობაში უნდა შერწყმულიყო გოტიკური კათედრალის სიმსუბუქე და სიდიადე კლასიკურ პრინციპებთან. სუფლო გარდაიცვალა თავისი ჩანაფიქრის განხორციელებამდე, ხოლო მისი გეგმა მთლიანად არასდროს შესრულებულა. მიუხედავად ამისა, ეს არის იმ დროის ერთ-ერთი უმნიშვნელოვანესი არქიტექტურული მიღწევა და პირველი დიდებული ნეოკლასიკური მონუმენტი. პანთეონის ფრიზზე შემდეგი წარწერაა: „დიად ადამიანებს — მადლიერი მამული“ (ფრ. AUX GRANDS HOMMES LA PATRIE RECONNAISSANTE). ვიკისაწყობში არის გვერდი თემაზე: პარიზის პანთეონი პარიზის პანთეონი პარიზის პანთეონი პარიზის პანთეონი პარიზის პანთეონის ფოტოგალერეა დაარქივებული 2010-02-01 საიტზე Wayback Machine.
პარიზის ობსერვატორია

პარიზის ობსერვატორია (ფრანგ. Observatoire de Paris) — ასტრონომიული ობსერვატორია პარიზში, საფრანგეთი. მისი ტელესკოპის დიამეტრი 38 სანტიმეტრია. დაფუძნდა 1667 წელს ლუი XIV-ის ბრძანებით და ამჟამად მოქმედ ობსერვატორიათა შორის უძველესია. ამჟამად ასტრონომიული დაკვირვებები ხორციელდება მედონისა და ნანსის ფილიალებიდან, ხოლო პარიზში დამონტაჟებული სამი ინსტრუმენტი, რომლებიც მწყობრში XIX საუკუნეში ჩადგა, ძირითადად ტურისტების მოზიდვის ფუნქციას ატარებს.
პარი სენ-ჟერმენი

პარი სენ-ჟერმენი (ფრანგ. Paris Saint-Germain Football Club) — ფრანგული საფეხბურთო კლუბი ქალაქ პარიზიდან, დაარსდა 1970 წლის 12 აგვისტოს. ასპარეზობს საფრანგეთის ლიგა 1-ში. საფრანგეთის ცხრაგზის ჩემპიონი და რვაგზის ვიცე-ჩემპიონი, საფრანგეთის თასის ცამეტგზის, საფრანგეთის ლიგის თასის ცხრაგზის და საფრანგეთის სუპერთასის ცხრაგზის მფლობელი, უეფა-ს თასების მფლობელთა თასისა და უეფა-ს ინტერტოტოს თასის მფლობელი. ერთ-ერთი ყველაზე უფრო ძლიერი, ტიტულოვანი და პოპულარული გუნდი ფრანგული ფეხბურთის ისტორიაში. საფრანგეთის ლიგა 1 ჩემპიონი (11): 1985–86, 1993–94, 2012–13, 2013–14, 2014–15, 2015–16, 2017–18, 2018–19, 2019–20, 2021–22, 2022–23 ვიცე-ჩემპიონი (8): 1988–89, 1992–93, 1995–96, 1996–97, 1999–2000, 2003–04, 2011–12, 2016–17 ბრინჯაოს პრიზიორი (3): 1982–83, 1991–92, 1994–95 საფრანგეთის თასი თასის მფლობელი (13): 1981–82, 1982–83, 1992–93, 1994–95, 1997–98, 2003–04, 2005–06, 2009–10, 2014–15, 2015–16, 2016–17, 2017–18, 2019–20 ფინალისტი (5): 1984–85, 2002–03, 2007–08, 2010–11, 2018–19 საფრანგეთის ლიგის თასი თასის მფლობელი (9): 1994–95, 1997–98, 2007–08, 2013–14, 2014–15, 2015–16, 2016–17, 2017–18, 2019–20 ფინალისტი (1): 1999–2000 საფრანგეთის სუპერთასი თასის მფლობელი (9): 1995, 1998, 2013, 2014, 2015, 2016, 2017, 2018, 2019 ფინალისტი (4): 1986, 2004, 2006, 2010 საფრანგეთის ლიგა 2 ჩემპიონი (1): 1970–71 უეფა-ს თასების მფლობელთა თასი თასის მფლობელი (1): 1995–96 უეფა-ს ინტერტოტოს თასი თასის მფლობელი (1): 2001 განახლდა: 11 იანვარი, 2023. შეგიძლიათ იხილოთ მედიაფაილები თემაზე „პარი სენ-ჟერმენი“ ვიკისაწყობში. ოფიციალური საიტი პარი სენ-ჟერმენი Twitter-ზე ↑ „Histoire“. PSG.FR. 19 მარტი, 2020. ციტირების თარიღი: 19 აგვისტო, 2020. შეამოწმეთ თარიღის პარამეტრი |accessdate= და |date=-ში (დახმარება) ↑ 2.0 2.1 2.2 2.3 2.4 2.5 2.6 2.7 „Le Palmarès du PSG“. Histoire du PSG. ციტირების თარიღი: 19 აგვისტო, 2020. შეამოწმეთ თარიღის პარამეტრი |accessdate=-ში (დახმარება) ↑ „La création du PSG de 1970 à 1973“. Paris United. 12 ნოემბერი, 2018. დაარქივებულია ორიგინალიდან — 2019-03-07. ციტირების თარიღი: 19 აგვისტო, 2020. შეამოწმეთ თარიღის პარამეტრი |accessdate= და |date=-ში (დახმარება) ↑ First Team
გალა პლაციდიას მავზოლეუმი

გალა პლაციდიას მავზოლეუმი (იტალ. Mausoleo di Galla Placidia) — ჯვარგუმბათოვანი შენობა, მდებარეობს იტალიის ქალაქ რავენაში, სან-ვიტალეს ეკლესიის მახლობლად. მავზოლეუმი თარიღდება V საუკუნის მეორე მეოთხედით. მისი მშენებლობა უკავშირდება რომის იმპერატორ თეოდოსიუს I-ის ქალიშვილს გალა პლაციდიას სახელს. 1996 წელს მავზოლეუმი რავენის სხვა ღირსშესანიშნაობებთან ერთად შეიტანეს იუნესკოს მსოფლიო მემკვიდრეობის სიაში. იუნესკოს მსოფლიო მემკვიდრეობის ძეგლები იტალიაში მსოფლიო მემკვიდრეობის ძეგლების სია ევროპაში გალა პლაციდია
არეჟი (მდინარე)

არეჟი (ფრანგ. Ariège) — მდინარე საფრანგეთში, გარონის მარჯვენა შენაკადი. მდინარე სათავეს იღებს პირენეებში ანდორის აღმოსავლეთით, მიედინება ჩრდილო-აღმოსავლეთით, კვეთს საფრანგეთის საზღვარს და მალე უხვევს ჩრდილო-დასავლეთით. ჩაედინება მდინარე გარონაში ტულუზასთან ახლოს.
არუ

არუ (ფრანგ. Arroux) — მდინარე საფრანგეთის აღმოსავლეთ ნაწილში, ბურგუნდიის რეგიონში. მდინარის სათავე მდებარეობს ბურგუნდიაში. მდინარე მიედინება ჯერ დასავლეთით, ხოლო შემდეგ სამხრეთ-დასავლეთით, კვეთს კოტ-დ’ორის და სონა და ლუარის დეპარტამენტებს. შეგიძლიათ იხილოთ მედიაფაილები თემაზე „არუ“ ვიკისაწყობში. ↑ Fiche cours d'eau - Arroux (K1--0180). Sandre. დაარქივებულია ორიგინალიდან — 2016-03-04. ციტირების თარიღი: 13 აგვისტო, 2018.
არვი

არვი (ფრანგ. Arve) — მდინარე საფრანგეთის სამხრეთ-აღმოსავლეთში, ზემო სავოიის დეპარტამენტში. არვი წარმოადგენს მდინარე რონის მარცხენა შენაკადს. სათავე მდებარეობს გრაის ალპებში, შვეიცარიის საზღვართან ახლოს. მდინარე არვი
თავისუფლება, თანასწორობა, ძმობა

Liberté, égalité, fraternité (ფრანგულიდან გადმოითარგმნება: თავისუფლება, თანასწორობა, ძმობა) — საფრანგეთის ეროვნული დევიზი და სამნაწილიანი დევიზის დამახასიათებელი მაგალითი. მისი წარმომავლობა საფრანგეთის რევოლუციას უკავშირდება. დებატები დევიზის შეთავსებადობასა და მიმდევრობის თაობაზე დაიწყო საფრანგეთის რევოლუციის დროიდან. 1839 წელს, პიერ ლეროქსმა ამ დევიზის შექმნა მიაწერა ხალხს. ბევრმა სხვა ერმა შეითავსა საფრანგეთის სლოგანი „თავისუფლება, თანასწორობა, ძმობა“. ეს სიტყვები ასევე გამოჩნდა ინდოეთის კონსტიტუციის შესავალში. ↑ Liberty, Egality, Brotherhood. Embassy of France in the U.S.. დაარქივებულია ორიგინალიდან — 2007-03-13. ციტირების თარიღი: 2007-05-01.
საფრანგეთის კანტონები

საფრანგეთის კანტონები არის ტერიტორიული ქვეგანყოფილებები საფრანგეთში. ამჟამად საფრანგეთში 4,032 კანტონია. თითოეულ დეპარტამენტში კანტონების რიცხვდი სხვადასხვაა. მაგალითისთვის, ბელფორის ტერიტორია 15 კანტონი აქვს, როდესაც ნორდს - 79. კანტონები შეიქმნა 1790 წელს, დეპარტამენტებთან ერთად. მაშინ ისინი უფრო მრავალრიცხოვანი იყო (40-60 თოთოეულ დეპარტამენტში). კანტონები დავდაპირველად, დაჯგუფებული იყო ოლქებში. 1800 წელს, ოლქების გაუქმების შემდეგ, ისინი დაჯგუფდნენ საფრანგეთის ოკრუგებში. კანტონების რიცხვი მკაცრად შემცირდა (30-50 ერთეული). საფრანგეთის კანტონების სია საფრანგეთის ადმინისტრაციული დაყოფა
შატო დე მენარი

შატო დე მენარი (ფრანგ. Château de Menars) — მარკიზა დე პომპადურის შატო ლუარაში, რომელიც მან 1760 წელს შეისყიდა იმ დროისთვის ასტრონომიულ ფასად — 1 მილიონ ლივრად მდიდარი სოვდაგარი გიიომ შარონის მემკვიდრეებისგან. შატო აგებულია 1646 წელს. სასახლის გასაფართოებლად პომპადურმა სამეფო არქიტექტორი ანჟ-ჟაკ გაბრიელი დაიქირავა. მეფის ფავორიტის გარდაცვალების შემდეგ შატო მემკვიდრეობით ერგო მის ძმას, რომლის დავალებით სასახლე განაახლა ჟაკ-ჟერმენ სუფლომ. Jean Chavigny, Le Chateau de Ménars - Un des joyaux du Val de Loire, Librairie des Champs-Elysées, 1954. Paul Lewis. "Pompadour's palace" New York Times. June 14 1987.
შატო დე კურანსი

შატო დე კურანსი (ფრანგ. Château de Courances) — ფრანგული შატო კურანსში, ესონაში, აგებული დაახლოებით 1630 წელს. 1552 წელს კომ კლოსიმ, მეფის ნოტარიუსმა და მდივანმა, ლაპიტის ოჯახისგან კურანსში მამული იყიდა, ფონტენბლოს ტყის დასავლეთის კიდესთან. მისმა მემკვიდრემ 1662 წელს ის გადასცა კლოდ გალარს, ასევე სამეფო მდივანს, რომელიც უეჭველად ამჟამინდელი სასახლის ამგები უნდა იყოს. საწყისი სასახლის გეგმა ცნობილია ისრაელ ანრიეტისა და ისრაელ სილვესტრის 1650 წელს გაკეთებული ნახატებიდან. 1638 წელს ჩატარებულ ქონების აღწერაში აღნიშნულია მთავარი სახლის გარდა ოთხი სადგომი, სტამბა, ორი ხორბლის წისქვილი და ორი წყლის წისქვილი. XVIII საუკუნეში სახლი განაახლა ან-კათრინ გალარმა, ნიკოლა პოტიე დე ნოვიონის ქვრივმა, რომელმაც იმდროინდელი წესისამებრ გახსნა შიდა ეზო წინა კედლისა და შესასვლელის დანგრევით, რომელიც მას ფარავდა. მოგვიანებით მისმა შვილიშვილმა, ლეონტინ-ფილიპინ დე ნოვიონმა, და მის მეუღლემ, აიმარ დე ნიკოლეიმ, შატოს დამატებითი მოდერნიზება ჩაუტარეს (1775-77). 1830 წელს ნიკოლეის მემკვიდრეებმა გაასხვისეს სასახლე, რომელიც 1872 წელს ბარონმა სამუელ დე აბერმა შეისყიდა. არქიტექტორმა გაბრიელ-იპოლიტ დესტაიერმა მისთვის შატო ლუი XIII-ის სტილში აღადგინა, რამაც ათ წელზე მეტი გასტანა. დესტაიერმა აგურის კედლებს ბათქაში მოაშორა, პავილიონების სახურავი აწია, ხოლო სახურავს თუთიის ორნამენტები გაუკეთა. დიდი შიდა კიბე დაანგრიეს და ფონტენბლოს შთაგონების მონუმენტური რამპები ფასადს მიუსადაგეს. ახალი ფრთა აღმართეს ყოფილი სამზარეულოს ადგილას მთავარი საძინებლისთვის, რომელიც ძველ ფრთას გალერეით დაუკავშირდა. ამავე პერიოდში გაკეთებული ახალი მიშენებები 1976 წლის ხანძარმა გაანადგურა. პირველი მსოფლიო ომის პერიოდში კურანსი ჰოსპიტლის ფუნქციას ასრულებდა. მეორე მსოფლიო ომის პერიოდში ის ჯერ გერმანელებს ეჭირათ, შემდეგ კი ფელდ-მარშალ მონტგომერის, 1947-54 წლებში. Frankreichs schönste Schlösser und Burgen. Travel House Media, München 2012, ISBN 978-3-8342-8944-5, S. 10–11, 60–61. Emmanuel Bourassin: Les châteaux dʼIle-de-France. Sélection du Readerʼs Digest, Paris 1994, ISBN 2-7098-0528-6, S. 54–57. Thomas Christ: Die Schlösser der Ile-de-France. Wiese, Basel 1994, ISBN 3-909164-18-8, S. 39–40. Claude Frégnac: Merveilles des châteaux de lʼÎle-de-France. Hachette, Paris 1963, S. 14–21. Valentine de Ganay, Laurent Le Bon: Courances. Flammarion, Paris 2003, ISBN 2-08-011119-1. Catherine de Grodecki: Courances – Château. In: Jean-Marie Pérouse de Montclos (Hrsg.): Le Guide du Patrimoine. Ile-de-France. Hachette, Paris 1992, ISBN 2-01-016811-9, S. 199–201. შეგიძლიათ იხილოთ მედიაფაილები თემაზე „შატო დე კურანსი“ ვიკისაწყობში. ოფიციალური საიტი
დიჟონი

დიჟონი (ფრანგ. Dijon) — ქალაქი ბურგუნდიის რეგიონში, აღმოსავლეთ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 150,803 (2005). მდებარეობს პარიზიდან 326 კმ-ით სამხრეთ-აღმოსავლეთით. ↑ Opole Official Website - Twin Towns. © 2007-2009 Urząd Miasta Opola. დაარქივებულია ორიგინალიდან — 2014-02-01. ციტირების თარიღი: 2009-06-18. ↑ Official portal of City of Skopje - Skopje Sister Cities. © 2006-2009 City of Skopje. დაარქივებულია ორიგინალიდან — 2013-10-24. ციტირების თარიღი: 2009-07-14. ↑ Friendly relationship at Official website of Volgograd ↑ VISIT VOLGOGRAD - RUSSIA - WELCOME TO THE CITY - THE HERO VOLGOGRAD!. www.visitvolgograd.info. დაარქივებულია ორიგინალიდან — 2018-09-17. ციტირების თარიღი: 2010-01-05.
ორლეანი

ორლეანი (ფრანგ. Orléans) — ქალაქი ცენტრის რეგიონში, ცენტრალურ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 113,224 (2009). ვიკისაწყობში არის გვერდი თემაზე: Orléans Orl%C3%A9ans, ტურისტული მეგზური ვიკივოიაჟზე (ფრანგული) Orléans commune official web site France on WorldStatesmen (ფრანგული) Tourism Office დაარქივებული 2009-06-19 საიტზე Wayback Machine. (ფრანგული) official web site of Orleans ↑ 1.0 1.1 Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a>
შალონ-ან-შამპანი

შალონ-ან-შამპანი (ფრანგ. Châlons-en-Champagne) — ქალაქი შამპან-არდენის რეგიონში, ჩრდილოეთ საფრანგეთში. იგი არის ამ რეგიონის ადმინისტრაციული ცენტრი. მოსახლეობა — 47 339 (1999). ილკესტონი, დიდი ბრიტანეთი. ნოისი, გერმანია. შეგიძლიათ იხილოთ მედიაფაილები თემაზე „შალონ-ან-შამპანი“ ვიკისაწყობში. ოფიციალური საიტი ↑ Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a> ↑ Ilkeston Twinning Association. დაარქივებულია ორიგინალიდან — 2008-02-08. ციტირების თარიღი: 2010-01-11. ↑ Neuss sister city link page. დაარქივებულია ორიგინალიდან — 2007-09-28. ციტირების თარიღი: 2010-01-11.
ბეზანსონი

ბეზანსონი (ფრანგ. Besançon) — ქალაქი ფრანშ-კონტის რეგიონში, აღმოსავლეთ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 115 400 (2006). ტვერი (რუსეთი) ფრაიბურგი (გერმანია) კუოპიო (ფინეთი) ჰადერსფილდი - კირკლესი (დიდი ბრიტანეთი) ბალსკო-ბიალა (პოლონეთი) შიოვშატელი (შვეიცარია) ბისტრიცა (რუმინეთი) პავია (იტალია) ჰადერა (ისრაელი) დოუროულა (ბურკინა-ფასო) მანი (კოტ-დ’ივუარი) შარლოტსვილი - ვირჯინია (აშშ) ოფიციალური საიტი (ფრანგული) შეგიძლიათ იხილოთ მედიაფაილები თემაზე „ბეზანსონი“ ვიკისაწყობში. ↑ Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a>